CELEX: 32006R0463
Language: lt
Date: 2006-03-21 00:00:00
Title: 2006 m. kovo 21 d.  Komisijos reglamentas (EB) Nr. 463/2006, 2006 m. nukrypstantis nuo Reglamentų (EB) Nr. 596/2004 ir (EB) Nr. 633/2004 dėl eksporto licencijų kiaušinių ir paukštienos sektoriuje išdavimo datos

22.3.2006   
            
            
               LT
            
            
               Europos Sąjungos oficialusis leidinys
            
            
               L 83/3
            
         
      KOMISIJOS REGLAMENTAS (EB) Nr. 463/2006
   2006 m. kovo 21 d.
   2006 m. nukrypstantis nuo Reglamentų (EB) Nr. 596/2004 ir (EB) Nr. 633/2004 dėl eksporto licencijų kiaušinių ir paukštienos sektoriuje išdavimo datos
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 3 straipsnio 2 dalį,
   atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo (2), ypač į jo 3 straipsnio 2 dalį,
   kadangi:
   
               (1)
            
            
               Komisijos reglamento (EB) Nr. 596/04 (3) ir Komisijos reglamento (EB) Nr. 633/04 (4), nustatančių išsamias eksporto licencijų sistemos atitinkamai kiaušinių ir paukštienos sektoriuose įgyvendinimo taisykles, 3 straipsnio 3 dalimis numatoma, kad eksporto licencijos, padavus paraiškas dėl licencijos, turi būti išduodamos kitos savaitės trečiadienį, jei iki tol Komisija nesiima specialių priemonių.
            
         
               (2)
            
            
               Atsižvelgiant į 2006 m. švenčių dienas ir dėl šių švenčių nereguliarią Europos Sąjungos oficialiojo leidinio leidybą, laikotarpis tarp paraiškų pateikimo ir licencijų išdavimo bus per trumpas tinkamam rinkos administravimui užtikrinti. Todėl šis laikotarpis turėtų būti pratęstas.
            
         
               (3)
            
            
               Šiame reglamente numatytos priemonės atitinka Paukštienos ir kiaušinių valdymo komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 596/2004 3 straipsnio 3 dalies ir nuo Reglamento (EB) Nr. 633/2004 3 straipsnio 3 dalies, 2006 m. eksporto licencijos išduodamos reglamento priede pateiktoje lentelėje nurodytomis dienomis.
   Jei iki šių datų nesiimama jokių Reglamento (EB) Nr. 596/2004 3 straipsnio 4 dalyje ir Reglamento (EB) Nr. 633/2004 3 straipsnio 4 dalyje nurodytų specialių priemonių, taikoma ši nukrypti leidžianti nuostata.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. kovo 21 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 282, 1975 11 1, p. 49. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 282, 1975 11 1, p. 77. Reglamentas su paskutiniais pakeitimais, padarytais Reglamentu (EB) Nr. 1913/2005.
   
      (3)  OL L 94, 2004 3 31, p. 33. Reglamentas su pakeitimais, padarytais Reglamentu (EB) Nr. 1475/2004 (OL L 271, 2004 8 19, p. 31).
   
      (4)  OL L 100, 2004 4 6, p. 8. Reglamentas su pakeitimais, padarytais Reglamentu (EB) Nr. 1498/2004 (OL L 275, 2004 8 25, p. 8).
   
      PRIEDAS
      
                  Licencijos paraiškų pateikimo laikotarpis
               
               
                  Išdavimo datos
               
            
                  2006 m. balandžio 10–14 d.
               
               
                  2006 m. balandžio 20 d.
               
            
                  2006 m. balandžio 24–28 d.
               
               
                  2006 m. gegužės 4 d.
               
            
                  2006 m. gegužės 1–5 d.
               
               
                  2006 m. gegužės 11 d.
               
            
                  2006 m. gegužės 29–birželio 2 d.
               
               
                  2006 m. birželio 8 d.
               
            
                  2006 m. rugpjūčio 7–11 d.
               
               
                  2006 m. rugpjūčio 17 d.
               
            
                  2006 m. spalio 23–27 d.
               
               
                  2006 m. lapkričio 3 d.
               
            
                  2006 m. gruodžio 18–22 d.
               
               
                  2006 m. gruodžio 28 d.
               
            
                  2006 m. gruodžio 25–29 d.
               
               
                  2007 m. sausio 5 d.